Ülejärgmisel päeval ootab ees teooriaküsimuste arutelu ning taas kordub kõik. Loomulikult on kogu selles protsessis eelis ingliskeelsel ja venekeelsel seltskonnal, kes küsimusi tõlkima ei pea - on ju need kaks keelt olümpiaadi ametlikeks töökeelteks. Tõtt  öelda on meie õpilaste keeleoskus sedavõrd hea, et nad suudaksid vastata ka ingliskeelsetele küsimustele, kuid paraku on vastamiseks aega väga napilt ja võõrkeeles esitatud küsimusest on sageli isegi spetsialistil esialgu raske aru saada ning selle küsimuse "iva" leida. Seetõttu püüavad kõik mentorid küsimused õpilaste emakeelde tõlkida.